Αυγοφέτες κλασικές (french toast) με ζυμωτό ψωμί
Οι κλασικές αυγοφέτες (french toast) με ζυμωτό ψωμί, όπως τις φτιάχνουν σε όλο τον κόσμο. Το εκχύλισμα βανίλιας κάνει τη διαφορά.
4-5 λεπτές φέτες ζυμωτό ψωμί   ,  2 μεγάλα αυγά, 70 ml φρέσκο γάλα,  1/3 κουτ. γλυκού εκχύλισμα βανίλιας (προαιρετικό), 1-2 κουτ. σούπας βούτυρο αγελάδας,  ζάχαρη λευκή, κρυσταλλική για πασπάλισμα, λίγη κανέλα
Για να ετοιμάσουμε τις αυγοφέτες κλασικές (french toast) με ζυμωτό ψωμί, πρώτα σπάμε σε ένα μπολ τα αυγά, προσθέτουμε το γάλα και τη βανίλια, αν βάλουμε, και ανακατεύουμε καλά με ένα σύρμα.Βάζουμε το βούτυρο να ζεσταθεί σε ένα αντικολλητικό τηγάνι σε μέτρια προς δυνατή φωτιά. Βουτάμε τις φέτες ψωμιού μία μία στο μπολ με τα αυγά, και από τις δύο πλευρές για μερικά δευτερόλεπτα.Τις ανασηκώνουμε κρατώντας τες για λίγο πάνω από το μπολ, ώστε να στραγγίξουν λίγο, και τις τοποθετούμε στο τηγάνι.Τις ψήνουμε (δύο δύο μαζί, αν χωράνε) για 2-3 λεπτά από κάθε πλευρά ή μέχρι να πάρουν ένα ωραίο χρυσαφί χρώμα.Βγάζουμε τις κλασικές αυγοφέτες με ζυμωτό ψωμί από το τηγάνι και τις βουτάμε σε ένα μπολ με ζάχαρη και λίγη κανέλα, γυρνώντας τες και από τις δύο πλευρές ώστε να καλυφθούν καλά.
Αλεύρι (ζύμες),Αυγά,Γάλα,Γαλακτοκομικά,Ζάχαρη